**KONKURSO „LBMA LOGO“ NUOSTATAI**

1. **BENDROSIOS NUOSTATOS**

1. Konkurso „LBMA LOGO“ (toliau – konkurso) nuostatai reglamentuoja konkurso tikslus ir organizavimą.

2. Konkurso organizatorius – Lietuvos biologijos mokytojų asociacija: [http://www.lbioma.lt](http://www.lbioma.lt/)

3. Konkursas „LBMA LOGO“ – kūrybinis konkursas, skirtas Lietuvos biologijos mokytojų asociacijos veiklą atspindinčio, logotipo sukūrimui.

4. Konkurso tikslai:

Reprezentuoti Lietuvos biologijos mokytojų asociaciją.

Formuoti teigiamą biologijos mokytojų asociacijos įvaizdį.

Skatinti švietimo bendruomenės kūrybiškumą.

1. **KONKURSO DALYVIAI**

5. Konkurse gali dalyvauti 5-12 klasių mokiniai arba mokinių grupė, kurią gali sudaryti ne daugiau kaip 3 asmenys.

1. **KONKURSO SĄLYGOS**

6. Konkursui pateiktas logotipas turi atitikti konkurso temą – „Lietuvos biologijos mokytojų asociacija – šiuolaikiška, inovatyvi, atvira, besimokanti.“

7**.** Originaliame konkursui pateiktame grafiniame ženkle turi būti:

7.1. Užrašas „Lietuvos biologijos mokytojų asociacija“ arba šio užrašo trumpinys LBMA.

7.2. Simbolis ar simboliai, išreiškiantys tematiką.

7.3. Grafinis ženklas gali būti juodai-baltas, gali būti ir spalvotas. Tik šalia sukurto spalvoto varianto reikėtų pateikti to paties ženklo juodai-baltą variantą.

7.4. Grafinis ženklas neturėtų būti perkrautas smulkiomis detalėmis. Net sumažinus ženklą, turėtų išlikti vizualus skaitomumas.

7.5. Logotipas bus naudojamas įvairiose grafinėse aplinkose bei įvairiose medijose įvairiais dydžiais, todėl turi būti lengvai didinamas bei mažinamas, pritaikytas įvairioms spaudos technologijoms bei pateikimo būdams.

7.6. Logotipe negali būti naudojama žalinga ar nelegali informacija, pateikiama informacija turi atitikti Lietuvos Respublikos įstatymų ir kitų teisės aktų reikalavimus.

8. Autorius konkursui turi pateikti:

8.1. Grafinį ženklą vektoriniu formatu (EPS, SVG, CDR), JPG ar PNG formatu. Jei nėra galimybės grafinį ženklą kurti kompiuterinėmis programomis, tai ženklą galima pateikti kaip skenuotą piešinį.

8.2. Grafinis ženklas turi būti įkomponuotas į A4 formato lapą. Jei konkurso dalyvis pateikia kelis sukurtus grafinius ženklus, tai kiekvienas ženklas turi būti atskirame lape.

8.3. Konkurso dalyvis turi parašyti savo darbo metriką: vardas, pavardė, klasė (amžius), el. paštas, mokykla, ženklo atlikimo technika, sukūrimo data. Kartu pateikti trumpą grafinio ženkloidėjos aprašymą. Užpildyti priedą Nr. 1

* 1. Sukurti logotipai siunčiami elektroniniu adresu: [lbmalogokonkursas@gmail.com](mailto:lbmalogokonkursas@gmail.com)
  2. Oficialūs konkurso eigos pranešimai skelbiami LMBA interneto svetainėje <http://www.lbioma.lt/> ir <https://www.facebook.com/lbioma.lt/>

9. Kūrinio pateikimas

9.1. Logotipus pateikti galima iki 2020 m. gruodžio 01 d.

9.2. Logotipai konkursui teikiami elektroniniu paštu - [lbmalogokonkursas@gmail.com](mailto:lbmalogokonkursas@gmail.com) 9.3. Siunčiant logotipą konkursui privaloma:

1. laiško temos laukelyje nurodyti: „Konkursui „LBMA LOGO“;
2. laiške nurodyti autoriaus kontaktinius duomenis (vardas, pavardė, el. paštas ir telefono numeris);
3. laiške nurodyti autoriaus lankomos ugdymo įstaigos pavadinimą / klasę. Užpildomas priedas Nr. 1.

10. Konkurso rezultatų vertinimas ir paskelbimas

10.1. Konkurso nugalėtojas bus renkamas LBMA sudarytos komisijos.

10.2. Komisija, vertindama konkursui pateiktus kūrinius, atsižvelgs į:

1. konkurso temos atskleidimą (aišku, suprantama, atspindi pagrindinę temą);
2. originalumą (inovatyvus ir išskirtinis sprendimas, nekeliantis asociacijų su rinkoje egzistuojančiais logotipais);
3. pritaikomumą visiems medijos kanalams (spaudai, socialinėms medijoms).

10.3. Nugalėtojas bus išrinktas susumavus komisijos balsus.

10.4. Nugalėtojas bus paskelbtas, LBM asociacijos tinklapyje, 2020 m. gruodžio 15 d.

10.5. Nugalėtojai apdovanojami diplomais ir dovanomis, rėmėjų prizais.

11. Autorių teisės

11.1. Pateikdami logotipą konkursui, dalyviai prisiima atsakomybę už kūrinio ir jo detalių originalumą.

11.2. Visi rezultatai ir su jais susijusios teisės, įskaitant autorių turtines ir kitas intelektinės ar pramoninės nuosavybės teises (išskyrus neturtines autorių teises), yra konkurso organizatoriaus nuosavybė.

11.3. Jei kuriami logotipai ar jų dalis yra autorių teisių objektai pagal Lietuvos Respublikos autorių teisių ir gretutinių teisių įstatymą, konkurso dalyvis kartu su visais rezultatais visam laikui perduoda konkurso organizatoriui Lietuvos Respublikos autorių teisių ir gretutinių teisių įstatyme nurodytas išimtines autorių turtines teises į minėtus autorių teisių objektus Lietuvoje ir už jos ribų bei leidžia konkurso organizatoriui naudoti minėtus autorių teisių objektus visais Lietuvos Respublikos autorių teisių ir gretutinių teisių įstatyme nurodytais būdais.

11.4. Jeigu konkurso dalyvis, kurdamas logotipą, naudojasi trečiųjų šalių sukurtais autorių teisių objektais, tuo atveju konkurso dalyvis turi užtikrinti (pateikti raštiškus įrodymus, kad įgijo teisę tais objektais naudotis), kad kuriant logotipą panaudotų trečiųjų šalių sukurtų autorių teisių objektų turtinės autorių teisės pereina konkurso organizatoriui ta pačia apimtimi kaip ir konkurso dalyvio pagal sutartį sukurto logotipo turtinės teisės.

11.5. Konkurso nugalėtojas suteikia išimtines teises konkurso organizatoriui neatlygintinai naudoti jo kūrinius, bet kokioje LBMA vykdomoje veikloje, įskaitant logotipų publikavimą internetinėje erdvėje, spausdintuose leidiniuose, vaizdinėje medžiagoje, socialiniuose tinkluose ir kt.

**IV BAIGIAMOSIOS NUOSTATOS**

12.1. Konkurso organizatorius pasilieka teisę konkurso metu keisti ir papildyti nuostatus, apie tai informuodamas LBMA interneto svetainės naujienose: <http://www.lbioma.lt/>

12.2. Dalyviai sutinka su visomis šių nuostatų sąlygomis ir galimais papildymais ar pakeitimais.

12.3. Konkurso organizatorius neprisiima atsakomybės dėl atsiųstuose logotipuose matomų nepilnamečių atvaizdų.

12.4. Konkurso organizatorius neatsako už konkurso rėmėjų suteiktų prizų kokybę.

*Priedas nr. 1.*

**LOGOTIPO KONKURSO DALYVIO KORTELĖ**

|  |  |  |  |
| --- | --- | --- | --- |
| **Autoriaus lankomos ugdymo įstaigos pavadinimas** | *..................................................................................................* | | |
| **Autorius arba autorių grupė**  (ne daugiau 3 autorių) | **Vardas, pavardė** |  | |
| Klasė, (amžius) |  | |
| **Vardas, pavardė** |  | |
| Klasė, (amžius) |  | |
| **Vardas, pavardė** |  | |
| Klasė, (amžius) |  | |
| **Adresas** | Miestas |  | |
| Telefono numeris |  | |
| Elektroninis paštas |  | |
| **Sukurto logotipo pateikimas konkursui (data)** | | | 2020-....-.... |
| **Trumpas grafinio ženkloidėjos aprašymas.**  ............................................................................................................................................................................................................................................................................................................................................................................................................................................................................................................................................................................................................................................... | | | |